30. ΑΠΟΦΑΣΙΣ ΥΠΟΥΡΓΟΥ ΚΑΙ ΥΦΥΠΟΥΡΓΟΥ ΕΘΝΙΚΗΣ ΑΜΥΝΗΣ ΚΑΙ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Φ. 841/229929 της 31 Δεκ. 1974/20 Φεβρ. 1975 (ΦΕΚ  Β΄ 202) Περί καθορισμού αποζημιώσεως δια απώλειαν ή φθοράν ειδών οικοσκευής και αποσκευών των Στρατιωτικών εν Κύπρω. Έχοντες υπ’ όψει τας διατάξεις της παρ. 2 του άρθρ. 57 του Ν.Δ. 721/1970 «περί Οικονομικής Μερίμνης και Λογιστικού των Ενόπλων Δυνάμεων» αποφασίζομεν: Καθορίζομεν τα της αποζημιώσεως δι’ απώλειαν ή φθοράν ειδών οικοσκευής των εν Κύπρω Στρατιωτικών ως κάτωθι: α)Δικαιούχοι αποζημιώσεως: 1.Οι Αξιωματικοί, Υπαξιωματικοί και Οπλίται των Ενόπλων Δυνάμεων οι εκτελούντες οιανδήποτε υπηρεσίαν εν Κύπρω, συμπεριλαμβανομένων και των υπηρεσιακών μετακινήσεων, εις και εκ Κύπρου. 2.Οι νόμιμοι κληρονόμοι των εκ τούτων φονευομένων, αιχμαλωτιζομένων ή εξαφανιζομένων. β)Προϋποθέσεις αποζημιώσεως: 1.Η απώλεια ή φθορά ειδών οικοσκευής και αποσκευών, εξ οιασδήποτε αιτίας εχούσης σχέσιν προς την εκτέλεσιν υπηρεσίας των ανωτέρω Στρατιωτικών, περιλαμβανομένων και των πολεμικών γεγονότων. 2.Ως είδη οικοσκευής και αποσκευών θεωρούνται άπαντα τα είδη τα αναγκαιούντα εις τον Στρατιωτικόν και τα μέλη της οικογενείας αυτού συναρτήσει βαθμού, αριθμού μελών οικογενείας και χρονικής διαρκείας δι’ ην ούτος μετετέθη ή μετεκινήθη λόγω εκτελέσεως υπηρεσίας εις Κύπρον. γ)Ποσόν αποζημιώσεως: 1.Καθορίζεται δια διαταγής του οικείου Κλάδου των Ενόπλων Δυνάμεων, προτάσει του αρμοδίου Επιτελικού Γραφείου ή Διευθύνσεως, βάσει των εν παρ. 2δ δικαιολογητικών, υποβαλλομένων ιεραρχικώς. 2.Το καθοριζόμενον ποσόν δύναται κατά την κρίσιν του οικείου Κλάδου, να είναι κατώτερον του προτεινομένου υπό της εν παρ. 2δ (3) επιτροπής. δ)Απαιτούμενα δικαιολογητικά: 1.Αίτησις του δικαιούχου, μεθ’ υπευθύνου δηλώσεως περί των συνθηκών απωλείας ή φθοράς, του αριθμού απωλεσθέντων ή φθαρέντων ειδών, κατά κατηγορίαν, της κατά προσέγγισιν αξίας τούτων και της αιτουμένης αποζημιώσεως. 2.Ένορκος Διοικητική εξέτασις προς εξακρίβωσιν των συνθηκών απωλείας ή φθοράς των ειδών, διατασσομένη υπό της προϊσταμένης του Αξιωματικού Αρχής μετά του σχετικού πορίσματος δεόντως ητιολογημένου και της επ’ αυτού γνώμης των ιεραρχικώς Προϊσταμένων. Άπασαι αι περιπτώσεις απωλείας ή φθοράς ειδών εκ της αυτής αιτίας, δέον, υποχρεωτικώς, να καλύπτωνται δια της αυτής Ενόρκου Διοικητικής Εξετάσεως. 3.Πρακτικόν τριμελούς επιτροπής εξ Αξιωματικών, μη δικαιούχων αποζημιώσεως, συγκροτουμένη δια διαταγής αρμοδίως εκδιδομένη περί πιστοποιήσεως και αποζημιώσεως των απωλεσθέντων ή φθαρέντων ειδών. Η επιτροπή, λαμβάνουσα υπ’ όψιν τας υπευθύνους δηλώσεις των δικαιούχων, το πόρισμα της ενεργηθείσης Ενόρκου Διοικητικής εξετάσεως και τυχόν λοιπά σχετικά στοιχεία προτείνει το κατά περίπτωσιν ποσόν καταβλητέας αποζημιώσεως. ε)Εξόφλησις αποζημιώσεως: Δι’ εκδόσεως προσωπικού χρηματικού εντάλματος επ’ ονόματι του ή των δικαιούχων και εξοφλητικής αποδείξεως, εις ην καταχωρείται δήλωσις παραιτήσεως πάσης ετέρας σχετικής αξιώσεως κατά του Δημοσίου. Ισχύς παρούσης από 1ης Ιουλ. 1974. (Αντί για τη σελ. 1290,47(γ)  Σελ. 1290,47(δ) Τεύχος 1193 – Σελ. 27 Οικονομική Μέριμνα Ενόπλων Δυνάμεων 36.Π.α.27-30 